Bandaríska lyfjafyrirtækið Pfizer skoðar nú hvort til sé nóg bóluefni til að gera bólusetningarrannsókn hér á landi. Þetta segir sóttvarnalæknir. Hann vonast eftir svörum frá Pfizer í vikunni.
Þórólfur Guðnason sóttvarnalæknir og Kári Stefánsson, forstjóri Íslenskrar erfðagreiningar, hafa átt í viðræðum við Pfizer um að Ísland taki þátt í bólusetningarrannsókn og fái þar með viðbótarskammta fyrir stóran hluta þjóðarinnar fyrr en áætlað er.
Boltinn er ennþá hjá þeim. Þeir hafa ekki svarað formlega. Eg veit að þeir eru að skoða hvort þeir eigi bóluefni í þetta. Því það er auðvitað mikil ásókn í bóluefni og þeir eru með skuldbindingar um allan heim. OG þeir eru ekki í auðveldri stöðu en ég veit þeir hafa mikinn áhuga á svona rannsókn. Og ég tel að málið sé statt þannig núna að þeir séu að leita leiða til að geta svarað okkur á jákvæðan máta. Svo verður bara að koma í ljós hvernig það verður.
Þegar Þórólfur er spurður hvort álitamál í tengslum við alþjóðlegt samstarf um bóluefni við COVID-19 setji strik í reikninginn segir hann að Evrópusamstarfið gangi að hluta til út á að koma í veg fyrir að þjóðir semji utan við sameiginlega samninginn.
það er náttúrulega verið að reyna að tryggja öllu þjóðum aðgang að bóluefni svo stóru og ríku þjóðirnar séu ekki að ofbjóða sig fram fyrir aðra. Það er mikið um það rætt og örgglega mikil pólitík í spilinu sem ég þekki ekki.
Hann segist síðast hafa verið í sambandi við Pfizer í gær og vonast eftir frekari upplýsingum þaðan mjög fljótlega.
Ja, ég á von á því að það verði í vikunni einhvern tímann að þeir geti sagt okkur af eða á. Ég held að maður verði bara að bíða og sjá til með það.
Sóttvarnalæknir segir forsvarsmenn lyfjafyrirtækisins Pfizer hafa mikinn áhuga á að gera bólusetningar-rannsókn hér á landi. Hann vonast eftir svörum frá Pfizer í vikunni.